open-index/open-wikipedia-markdown huggingface dataset:
Michie Koyama

**Michie Koyama** (; s. 1959) on japanilainen pianisti.

Koyama aloitti pianonsoiton 5-vuotiaana ja valmistui Tokion kansallisesta taide- ja musiikkiyliopistosta. Vuonna 1982 Koyama sai kolmannen palkinnon kansainvälisessä Tšaikovski-kilpailussa, ja vuonna 1985 hän pääsi neljännelle sijalle 11. kansainvälisessä Frédéric Chopin -pianokilpailussa. Vuonna 1991 hän teki ensimmäisen esiintymisensä Lontoossa Royal Festival Hallissa Royal Philharmonic Orchestrassa.

Koyama on esiintynyt sellaisten kapellimestarien kuin James Conlonin, Otmar Suitnerin, Horst Steinin, Neville Marrinerin, Claus Peter Florin, Seiji Ozawan, Andrew Davisin, Wolfgang Sawallischin ja Kazimierz Kordin johdolla. Koyaman ohjelmistoon kuuluu kymmenittäin konserttoja sekä monia barokkimusiikista nykyohjelmistoon ulottuvia sooloteoksia. Kamarimusiikillista yhteistyötä Koyama on tehnyt muiden muassa Augustin Dumayn ja Maria João Piresin kanssa. Hän on levyttänyt Sony Music Entertainment Japanille muiden muassa Johann Sebastian Bachin, Frédéric Chopinin, Robert Schumannin, Franz Lisztin ja Sergei Rahmaninovin teoksia. Vuonna 2010 Koyama istui tuomariston jäsenenä Varsovan 16. Chopin-pianokilpailussa. 

## Lähteet
Leo Kontula

**Leo Juhani Kontula** (28. kesäkuuta 1953 Helsinki – 28. joulukuuta 2020 Lahti)  oli suomalainen dramaturgi, ohjaaja, näytelmäkirjailija ja suomentaja.

Leo Kontula opiskeli teatteritaiteita Sorbonnen yliopistossa Ranskassa ja aloitti teatteriuransa Turussa 1970- ja 1980-lukujen taitteessa. Tuolloin hän perusti ystäviensä kanssa Go-teatterin, joka vaihtoi hieman myöhemmin nimensä Turun Uudeksi Teatteriksi. 1990-luvulla hän työskenteli muun muassa Ryhmäteatterissa, Suomen kansallisteatterissa ja Teatterikorkeakoulussa. Vuonna 1997 hän aloitti pitkän uransa Lahden kaupunginteatterin dramaturgina, jossa hän ohjelmistosuunnittelun lisäksi muun muassa sovitti, käsikirjoitti ja ohjasi näytelmiä. 2010-luvulla hän työskenteli myös Lahden kaupunginorkesterissa ohjaajan tehtävissä.

## Suomennokset
Kontulaa pidetään ahkerana ja arvostettuna näytelmien kääntäjänä. Hän käänsi uransa aikana kymmeniä näytelmiä, joista suurimman osan alkuperäiskielenä oli ranska. Hän piti itse tärkeimpinä käännöksinään Eric-Emmanuel Schmittin näytelmiä, joista tunnetuimpia ovat Arvoituksellisia muunnelmia ja Kahden maailman hotelli. Arvoituksellisia muunnelmia on esitetty Lahden kaupunginteatterissa, Tampereen Teatterissa, Helsingin kaupunginteatterissa, Rovaniemen Teatterissa, Mikkelin Teatterissa, Jyväskylän kaupunginteatterissa, Joensuun kaupunginteatterissa, Kotkan kaupunginteatterissa, Valtimonteatterissa, Hämeenlinnan kaupunginteatterissa, Kuopion kaupunginteatterissa ja Riihimäen Teatterissa. Kahden maailman hotellia on esitetty Lahden kaupunginteatterissa, Teatteri Imatrassa, Kokkolan kaupunginteatterissa ja Kotkan kaupunginteatterissa. 

Kontula osallistui Ryhmäteatterissa ensi-iltansa vuonna 1990 saaneen Sofokleen näytelmän, Kuningas Paksujalan, käännöstyöryhmään ja astui vuonna 2003 Paavo Cajanderin, Yrjö Jylhän, Lauri Sipariin, Eeva-Liisa Mannerin ja Veijo Meren seuraan Shakespearen Hamletin kääntäjänä. Hän kuvaili Shakespearea kirjallisuuden Johann Sebastian Bachiksi ja näki Hamletin pysyvästi ajankohtaisena ja kestävänä näytelmänä. 

(*Yhdessä Raila Leppäkosken kanssa, **työryhmäkäännös.)

## Käsikirjoitus, ohjaus, sovitus ja dramaturgia

## Lähteet
Grigori Ginzburg

**Grigori Romanovitš Ginzburg** (; 29. toukokuuta 1904 Nižni Novgorod – 5. joulukuuta 1961 Moskova) oli venäläinen pianisti.

Ginzburg esiteltiin vuonna 1910 Aleksandr Goldenveizerille, joka ryhtyi tämän opettajaksi. 13-vuotias Ginzburg hyväksyttiin Moskovan konservatorioon, jossa opetus Goldenveizerin johdolla jatkui. Ensiesiintymisensä Ginzburg teki vuonna 1922 solistina Franz Lisztin ensimmäisen pianokonserton esityksessä. Hän valmistui konservatoriosta keväällä 1924 kultamitalin kera. Hän suoritti Goldenveizerin johdolla vielä täydentäviä opintoja ja pääsi opetusassistentiksi. Ginzburg tuli 1927 neljänneksi Varsovassa ensimmäisessä kansainvälisessä Frédéric Chopin -pianokilpailussa. Hän loi uraa konserttipianistina Neuvostoliitossa ja sai vuonna 1936 luvan konsertoimiseen Puolassa ja Sveitsissä. Vuonna 1956 hän esiintyi Unkarissa, 1959 Tšekkoslovakiassa ja 1961 Jugoslaviassa. 

Ginzburg oli Moskovan konservatorion professori vuosina 1935–1959. Hänen johdollaan opiskelivat muiden muassa Gleb Akselrod, Sergei Dorenski, Aleksei Skavronski ja Daniel Pollack.

## Lähteet
Nakagawa (Fukuoka)

**Nakagawa** () on Japanin kaupunki Kyūshūn saarella Fukuokan prefektuurissa. Se sijaitsee prefektuurin länsiosassa Fukuokan suurkaupunkialueella aivan Fukuokan kaupungin eteläpuolella. Etelässä kaupungin alue kohoaa Sefurivuorille ja rajautuu Sagan prefektuuriin. Kaupungin läpi virtaa Nakajoki, jolta se on saanut nimensä. Nakagawassa on 50&nbsp;405 asukasta (marraskuussa 2020) ja sen pinta-ala on 74,95 neliökilometriä.

Nakagawan maaseutukaupunki perustettiin vuonna 1956 liittämällä yhteen kolme kyläkuntaa. Alun perin merkittäviä elinkeinoja olivat riisin, vihannesten ja wasabin viljely, metsätalous ja kirjolohen vesiviljely. Kaupungin pohjoisosat ovat kuitenkin kasvaneet voimakkaasti Fukuokan lähiönä. Kaupunkioikeudet Nakagawa sai vuonna 2018.

Nakagawan nähtävyyksiä ovat Nakajoen yläjuoksun maisemiltaan kauniit alueet, kuten Chikushi-Yaban laakso ja Tsutarun rotko. Nakagawaa palvelee JR Nishi-Nihonin liikennöimä Hakata-minami-linja, Shinkansen-verkoston jatke, joka pysähtyy Hakata-minamin rautatieasemalla kaupungin pohjoisrajalla.

## Kuvia

Tiedosto:Haiden of Hiyoshi Shrine near Nakanoshima Park.jpg|Hiyoshi-jinja
Tiedosto:View near Hakata-Minami Station.jpg|Hakata-minamin rautatieaseman edustaa


## Lähteet

## Aiheesta muualla

* Kaupungin internetsivut
Branching Out

**Branching Out** on kornetisti Nat Adderleyn albumi. Soittajina levyllä Adderleyn lisäksi oli Johnny Griffin ja The Three Sounds.

## Kappaleet
#  
# 
# 
# 
# 
# 
# 

## Kokoonpano
* Nat Adderley – kornetti
* Johnny Griffin – tenorisaksofoni
* Gene Harris – piano 
* Andy Simpkins – kontrabasso 
* Bill Dowdy – rummut

## Arviot
* Allmusic: 

## Lähteet

## Aiheesta muualla
* ''Branching Out'' discogs.com-sivustolla
Nakagawa

**Nakagawa** voi tarkoittaa:

## Maantiede
* Nakagawa, Japanin kaupunki Fukuokan prefektuurissa
* Nakagawa, Japanin maaseutukaupunki Hokkaidōn prefektuurissa
* Nakagawa, Japanin maaseutukaupunki Tochigin prefektuurissa
* Nakagawa, Japanin kyläkunta Naganon prefektuurissa
* Nakagawa, Japanin entinen maaseutukaupunki Tokushiman prefektuurissa
* Nakagawan piirikunta (Teshio), Japanin piirikunta Hokkaidōn prefektuurissa
* Nakagawan piirikunta (Tokachi), Japanin piirikunta Hokkaidōn prefektuurissa

## Henkilöt
* Akiko Nakagawa (s. 1973), japanilainen ääninäyttelijä
* Shōichi Nakagawa (1953–2009), japanilainen poliitikko
* Teruhito Nakagawa (s. 1992), japanilainen jalkapalloilija
Ha-Joon Chang

**Ha-Joon Chang** (; s. 7. lokakuuta 1963) on eteläkorealainen taloustieteilijä.

Hän kasvoi Etelä-Koreassa ja lähti Yhdistyneeseen kuningaskuntaan opiskelemaan vuonna 1982. Hän suoritti kandidaatin tutkinnon Soulin valtionyliopiston taloustieteen laitoksella vuonna 1986. Vuonna 1987 hänestä tuli filosofian maisteri Cambridgen yliopiston taloustieteen ja politiikantutkimuksen laitokselta ja vuonna 1992 filosofian tohtori samasta paikasta. Vuodesta 2005 lähtien hän työskenteli dosenttina (*reader*) Cambridgen yliopiston taloustieteen laitoksella. Vuonna 2022 hänet nimitettiin Lontoon yliopiston SOAS-collegen professoriksi nimikkeellä *Distinguished Research Professor*. 

## Teoksia
### Suomeksi
* 
* 

### Englanniksi
* 
* 
* Chang, Ha-Joon: *Edible Economics: A Hungry Economist Explains the World*. Penguin Books, 2022. 

## Palkintoja
* 2003 Myrdal-palkinto kirjasta *Kicking Away the Ladder: Development Strategy in Historical Perspective*.
* 2005 Leontief-palkinto

## Lähteet

## Aiheesta muualla
* Kotisivu
* Kolumneja Guardian-lehdessä
Garrick Ohlsson

**Garrick Ohlsson** (s. 3. huhtikuuta 1948 Bronxville, New York) on yhdysvaltalainen pianisti.

Ohlsson aloitti pianonsoiton opiskelun 8-vuotiaana ja pääsi 13-vuotiaana Juilliard Schoolin valmentavalle kurssille, jonka piti Sascha Gorodnitzki. Ohlsson pysyi Juilliard Schoolissa Rosina Lhévinnen oppilaana. Yksityisopintoja hän suoritti Olga Barabinin, Irma Wolpe Rademacherin ja Claudio Arraun johdolla. Vuonna 1966 Ohlsson voitti Busoni-pianokilpailun. Vuonna 1968 Ohlsson voitti Montrealin pianokilpailun ja vuonna 1970 ensimmäisenä yhdysvaltalaisena Varsovan kansainvälisen Frédéric Chopin -pianokilpailun. Ohlsson soitti pianoa New Yorkin filharmonisen orkesterin konsertissa vuonna 1971, koska yksi pianisti oli sairaana ja Ohlsson tuurasti häntä. Frédéric Chopinin musiikki on ollut hänelle läheistä myöhemmälläkin uralla. Hän onkin esittänyt resitaaleissa ja levytyksillä useita kertoja säveltäjän koko pianotuotannon. Ohjelmisto kuitenkin ulottuu Joseph Haydnin musiikista 2000-luvun teoksiin. Vaikka Ohlssonia pidettiin pitkään lähinnä johtavana Chopin-tulkitsijana , hän on saanut tunnustusta myös Wolfgang Amadeus Mozartin, Ludwig van Beethovenin ja Franz Schubertin teosten esityksistään. Useita uusia sävellyksiä on laadittu erityisesti Ohlssonia varten.

Kamarimusiikissa Ohlsson on tehnyt yhteistyötä eri jousikvartettien kanssa. Hän perusti viulisti Jorja Fleezanisin ja sellisti Michael Grebanierin kanssa FOG Trion. Hän on myös soittanut resitaaleissa sellaisten laulajien kuin Magda Oliveron, Jessye Normanin ja Ewa Podleśin kanssa. Levytyksiä Ohlsson on tehnyt muiden muassa Hyperionille. Bridge Recordsille hän levytti kaikki Beethovenin pianosonaatit, ja yksi näistä levyistä toi hänelle vuonna 2008 Grammyn. Vuonna 1994 Ohlssonille myönnettiin Avery Fisher Prize ja vuonna 2018 puolalainen Gloria Artis -mitali. Chopin-kilpailun voittonsa jälkeen pianisti on monesti palannut maahan esiintymään. Vuonna 2015 Ohlsson istui tuomariston jäsenenä Varsovan 17. Chopin-pianokilpailussa. Ohlsson on avoimesti homoseksuaalinen.

Ohlsson on esiintynyt Suomessa, ja Ohlsson viimeksi esiintyi Helsingin Musiikkitalolla vieraana Helsingin kaupunginorkesterille 21. marraskuuta 2019.

## Lähteet
Pléneuf-Val-André

**Pléneuf-Val-André** (bretoniksi *Pleneg-Nantraezh*) on kunta läntisessä Ranskassa Côtes-d'Armorin departementissa Bretagnen alueella. Se sijaitsee Englannin kanaalin rannikolla.

Pléneuf-Val-André jakautuu kolmeen alueeseen, joilla on erilainen historia ja ilmapiiri.  **Pléneuf** on alkuperäinen kylä, joka sijaitsee kukkulalla, ja sieltä on merinäköala. **Val-André** on lomakeskus, jossa sijaitsevat rannat. **Dahouët** on venesatama ja kaupungin entinen kalasatama.

Dahouët oli ensimmäisiä kalasatamia 1500-luvun Ranskassa, mistä lähdettiin pyyntimatkoille Newfoundlandiin. Kalastuksen loistonpäivistä muistuttaa Dahouëtin laitureita reunustavat laivanvarustajien talot. Satama on luonnonsatama, jota on vuosien saatossa paranneltu. Nykyään satama toimii pääosin huvivenesatamana.

Sataman itäpuolella oleva niemi *Pointe de la Guette* erottaa Dahouëtin Val-Andrésta. Val-André on lahti, jonka hiekkaranta on 2,5 kilometriä pitkä. Siitä muodostui merkittävä lomakohde jo 1800-luvulla. Tuon ajan monet vanhat merenrantahuvilat on säilytetty etisellään. Val-André on edelleen suosittu matkailukohde, jossa on hotelleja, ravintoloita, kylpylöitä ja kasino.

Val-Andrén itäpuolella on niemi *Pointe de Pléneuf*, jonka takana on ranta *Plage des Vallées*. Se on paikallisten suosima ranta, jossa harrastetaan myös rantakalastusta. Pointe de Pléneufin edustalla oleva pieni pyramidin muotoinen lintusaari *Île du Verdelet*. Hiekkarannat jatkuva aina Erquyn kuntaan saakka. Näillä laajoilla hiekkarannoilla harrastetaan muun muassa maapurjehdusta.


Tiedosto:DAH005.jpg|Dahouëtin satama
Tiedosto:Dahouët_Entrée-large.jpg|Pointe de la Guette
Tiedosto:Pléneuf-Val-André_Grande_plage1.jpg|Val-Andrén ranta
Tiedosto:Verdelet.jpg|Île du Verdelet


## Lähteet

## Aiheesta muualla
Kenian puolustusvoimat

**Kenian puolustusvoimat** vastaa Kenian puolustuksesta. Puolustusvoimiin kuuluu maa-, ilma- ja merivoimat. Puolustusvoimien ylipäällikkö on Kenian presidentti Uhuru Kenyatta.

## Lähteet

## Aiheesta muualla
İhsaniye

**İhsaniye** on piirikunta Afyonkarahisarin maakunnassa, Turkissa. Vuoden 2019 väestönlaskennan mukaan alueen väkiluku oli 27 929.

## Lähteet
Paloheinän golfkenttä

**Paloheinän golfkenttä** on Helsingin Paloheinässä sijaitseva yhdeksänreikäinen eli puolikas golfkenttä. Kenttä on HIFK Golf:in kotikenttä. Kenttä on perustettu vuonna 1996 ja se on kaikille pelaajille avoin jokamieskenttä.

## Väylien mitat

## Lähteet
To the Ivy League from Nat

**To the Ivy League from Nat** on kornetisti Nat Adderleyn albumi. Eri painokset sisältävät hieman eri kappaleita.

## Kappaleet
#  
# 
# 
# 
# 
# 
# 
# 
# 

## Kokoonpano
* Nat Adderley – kornetti
* Cannonball Adderley – alttosaksofoni
* Junior Mance – piano 
* Sam Jones – kontrabasso (kappaleissa: 3–9), sello (kappaleissa: 2–3)
* Al McKibbon – kontrabasso (kappaleissa: 1–3)
* Specs Wright – rummut

## Arviot
* Allmusic: 

## Lähteet

## Aiheesta muualla
* ''To the Ivy League from Nat'' discogs.com -sivustolla
Nätraån

**Nätraån** on Ruotsissa Västernorrlandin läänissä virtaava 69 kilometriä pitkä joki, joka kuuluu Nätraånin vesistössä sen 99 kilometriä pitkän pääuoman alajuoksulle. Joen valuma-alueen pinta-ala on 1&nbsp;024 neliökilometriä ja se laskee Pohjanlahden Selkämereen Köpmanholmenissa Örnsköldsvikin kunnassa.

## Joen kulku
### Pääuoman yläjuoksu
Nätraån muodostaa vesistönsä pääuoman sen viimeisten 69 kilometrin matkalta. Vesistöviranomaiset ovat valinneet koko vesistön pääuomaksi aina sen jokihaaran, jossa virtaa eniten vettä. Sillä perusteella alkaa pääuoman vesireitti Backsjönistä (korkeus 388 metriä mpy.). Se laskee puroa pitkin Hermansjöniin, jatkaa Hermansjönån jokireittiä Stavarsjönin kautta Lill-Aspsjöniin. Tämän laskujoki on lyhyt Åvattströmmen, jonka nimi vaihtuu Flärkenin jälkeen vielä lyhyemmäksi Flärkåniksi. Joki laskee Byvattsjöniin, joka on Nätraånin lähdejärvi.

### Nätraån osuus
Joki virtaa Byvattsjönistä (korkeus 197 m mpy.) Holmsjönin kautta Stugusjöniin Skorpedissä, mistä alkaa 40 kilometriä pitkä osuus viljeltyä laaksoa ja joka laskee Bysjöniin. Järvellä sijaitsee Sidensjön kirkonkylä. Bysjönin jälkeen on yksi vesivoimalaitos ennen Drömmesjöniin laskua. Heti järven jälkeen on lähekkäin kaksi vesivoimalaitosta ja viiden kilometrin päässä neljäs. Tämän jälkeen joki laskee vapaasti Bjästassa Åfjärdenin kautta Selkämereen Nästrafjärdeniin.

## Vesivoima
Nätraånin uomassa on viisi vesivoimalaitosta: Fors, Nyfors, Brynge, Sidensjö ja Drömme. Voimaloiden yhteisteho on 12,2 megawattia ja niiden vuosituotanto on noin 52 gigawattituntia.

## Virkistyskäyttö
Jokireitin yläjuoksu on suosittu melontareitti.

## Lähteet
### Huomautuksia

### Viitteet
DaBaby

**Jonathan Lyndale Kirk** (s. 21. joulukuuta 1991 Cleveland, Ohio, Yhdysvallat), taiteilijanimeltään **DaBaby**, on yhdysvaltalainen rap-artisti. Hän syntyi Clevelandissa vuonna 1991 ja muutti kuusivuotiaana Charlotteen, jossa hän vietti lapsuutensa.

DaBabyn esikoisalbumi, *[[Baby on Baby]]*, julkaistiin vuonna 2019. Se sijoittui Billboard 200 -listalla sijalle 7. Hänen toinen studioalbuminsa *[[Kirk]]* ja kolmas, *[[Blame It on Baby]]*, sijoittuvat molemmat Billboard 200 -listan ensimmäiselle sijalle. Kolmannen studioalbumin menestynein kappale, ”Rockstar”, pysyi Billboard Hot 100 -listan kärjessä seitsemän perättäistä viikkoa.

## Diskografia
### Studioalbumit
* 
* 
* 
* 
* 

## Lähteet
Kefmenoksiimi

**Kefmenoksiimi** (C16H17S3N9O5) on kefalosporiineihin kuuluva orgaaninen yhdiste. Yhdistettä käytetään lääketieteessä antibioottina.

## Ominaisuudet ja käyttö
Kefmenoksiimi kuuluu niin kutsuttuihin kolmannen sukupolven kefalosporiineihin ja sen antibioottisen ominaisuudet perustuvat muiden kefalosporiinien tavoin bakteerien soluseinän biosynteesin estämiseen. Lääkeaine on suhteellisen laajakirjoinen ja tehoaa moniin niin grampositiivisiin kuin gramnegatiivisiinkin bakteereihin. 

## Haittavaikutukset
Kefmenoksiimin haittavaikutukset ovat useimmiten kefalosporiineille tyypillisiä kuten huonovointisuutta ja ripulia. Yhdisteellä on myös antabusvaikutus ja se saattaa heikentää veren hyytymistä.

## Lähteet
Adolf Berman

**Adolf Abraham Berman** (1906–1978) oli Puolassa syntynyt sosialisti ja sionisti. Berman vaikutti aluksi toisen maailmansodan puolalaisessa maanalaisessa liikkeessä ja asui kotimaassaan vuoteen 1950. Muutettuaan Israeliin Berman jatkoi uraansa poliitikkona Mapamin ja kommunistisen puolueen riveissä. 

## Elämäkerta

Adolf Berman syntyi Varsovassa vuonna 1906 keskiluokkaiseen juutalaiseen perheeseen. Hänen isänsä oli siionistina tunnetuksi tullut Isser Berman. Hänen veljensä oli puolestaan Jakub Berman. Opiskeluaikoinaan Berman liittyi vasemmistolaiseen Po'alei Zion-järjestöön toimittaen sen puolankielistä lehteä, sekä jiddišinkielistä lehteä *Arbeter Tsaytung*.

Toisen maailmansodan puhjettua Berman toimi Puolan maanalaisessa liikkeessä ja sosiaalihuoltojärjestö Centosin johtajana Varsovassa. Vuonna 1942 hänestä tuli yksi antifasistisen blokin johtohahmoista. Berman toimitti sen *Der Ruf*-nimistä lehteä. Varsovan gettoon joutunut Berman pakeni saksalaisten aloitettua geton juutalaisten joukkokyyditykset Treblinkan tuhoamisleirille kesällä 1942. Hänen onnistui päästä Varsovan niin sanottuun arjalaiseen osaan geton ulkopuolella, jossa hän teki yhteistyötä vasemmistolaisten järjestöjen kanssa. Berman nousi juutalaisten kansallisen komitean johtoon ja oli sen edustaja Puolan maanalaisessa liikkeessä. Varsovan kansannousun puhjettua vuonna 1944 Berman otti osaa kansannousun taisteluihin ja hänestä tuli Puolan väliaikaisen parlamentin jäsen.

Bermanista tuli vuonna 1947 Puolan juutalaisten keskuskomitean johtaja. Kuitenkin vuonna 1950 hän muutti Puolasta israeliin. Israelissa Berman valittiin Mapamin edustajana Knessetiin, Vuonna 1954 hän liittyi kommunistiseen puolueeseen. Berman oli puolueen keskuskomitean jäsen ja toimitti sen jiddišinkielistä lehteä *Frei Israel*. Berman kuoli vuonna 1978.

## Lähteet
Juhani Tiihonen

**Lauri Juhani Tiihonen** (8. toukokuuta 1951 Kuopion mlk – 28. heinäkuuta 2022) oli suomalainen pikajuoksija. Tiihonen edusti vuoteen 1979 Kuopion Sisu-Veikkoja ja sen jälkeen Kauhajoen Karhua.

Kalevan kisoissa Tiihonen saavutti 400 metrin juoksussa pronssia vuosina 1975 ja 1977. Hän edusti Suomea aikuisten maaotteluissa vuosina 1975–1977.
__NOTOC__ 
## Henkilökohtaiset ennätykset
### Ulkoradat

Lähde

## Lähteet
Alaniinimaailma

**Alaniinimaailma** (englanniksi *Alanine World Hypothesis* tai *Alanine World Model*) on ajatus, jonka mukaan geneettinen koodi oli alussa nykyistä yksinkertaisempi: emäkset guaniini ja sytosiini koodasivat alaniinia ja muutamaa muuta aminohappoa. Jo kahden emäksen koodi mahdollisti nukleiinihappojen synteesin.

Arvioidaan, että alaniinimaailma saattoi olla silta RNA-maailmasta maailmaan, jossa oli nukleiinihappojen lisäksi myös proteiineja. Koodi kehittyi ensin kolmen emäksen ja sitten nykyiseksi neljän emäksen koodiksi. Pidempää koodia tarvittiin mutkikkaampien molekyylien ja solun rakenteisiin.

Alaniinimaailmassa guaniini ja sytosiini koodaavat neljää aminohappoa, joita ovat alaniini, glysiini, proliini sekä ornitiini, joka on nykyisin arginiini.

## Katso myös
* Rauta-rikkimaailma
* RNA-maailma
* Proteiinimaailma

## Lähteet
Krzysztof Kamil Baczyński

**Krzysztof Kamil Baczyński** (1921 Varsova, Puola – 1944 Varsova, Puola) oli puolalainen runoilija. Hän oli toisen maailmansodan aikana maanalaisen Droga-lehden toimittaja. Hän kaatui taistelussa Varsovan vanhassakaupungissa. 

Baczyńskin runo Rukous Jumalanäidille on julkaistu Anna-Maija Raittilan suomentamana antologiassa *Kutsut minua nimeltä* (Kirjapaja 1981 ).

## Lähteet

## Aiheesta muualla
Dan-Axel Zagadou

**Dan-Axel Zagadou** (s. 3. kesäkuuta 1999 Créteil, Ranska) on ranskalainen jalkapalloilija, pelipaikaltaan keskuspuolustaja. Hän on pituudeltaan 196-senttimetrinen. Hän on edustanut Saksan Bundesliigassa pelaavaa VfB Stuttgartia kesästä 2021 lähtien. Aiemmin hän pelasi Borussia Dortmundissa, jonne hän siirtyi kesällä 2017. Juniorina hän pelasi Paris Saint-Germainissa vuodesta 2011 alkaen.

Ensimmäisellä Dortmundin-kaudellaan 2017–2018 Zagadou pelasi 11 bundesliigaottelua, joista avauskokoonpanossa kuusi. Ensimmäisen virallisen ottelunsa hän pelasi elokuussa 2017 Saksan Supercupin loppuottelussa Bayern Müncheniä vastaan ja ensimmäisen liigaottelunsa myöhemmin samassa kuussa Wolfsburgia vastaan. Yhdeksännessä liigaottelussaan vieraskentällä Hannoveria vastaan hän teki maalin mutta samassa ottelussa hänet ajettiin kentältä suoralla punaisella kortilla. Tuolla kaudella hän pelasi kaksi Mestarien liigan ottelua ja yhden Eurooppa-liigan ottelun. Kaudella 2018–2019 Zagadou pelasi 17 bundesliigaottelua, joissa hän teki kaksi maalia, ja neljä Mestarien liigan ottelua. Kaudella 2019–2020 hän pelasi 15 bundesliigaottelua, joissa hän teki yhden maalin, ja viisi Mestarien liigan ottelua. Kaudella 2020–2021 loukkaantumiset kiusasivat häntä ja hän pelasi vain yhdeksän bundesliigaottelua ja kaksi Mestarien liigan ottelua. Hän voitti Saksan Cupin mutta ei pelannut välierässä eikä loppuottelussa.

Zagadou oli kauden 2021–2022 alussa ilman seuraa 19. syyskuuta saakka, jolloin siirtyi Bundesliigan VfB Stuttgartiin. Hän pelasi kauden aikana 17 Bundesliigaottelua ja kaksi karsintaottelua. Kaudella 2023–2024 hän on talvitaukoon mennessä pelannut 16 liigaottelua ja tehnyt yhden maalin.

Zagadou on edustanut Ranskaa useissa juniorimaajoukkueissa. Hän oli joukkueensa kapteeni alle 17-vuotiaiden EM-kilpailuissa 2016 ja alle 20-vuotiaiden MM-kilpailuissa 2019. Jälkimmäisessä turnauksessa hän teki maalin Panamaa vastaan.

## Lähteet

## Aiheesta muualla
Vinski ja näkymättömyyspulveri

**Vinski ja näkymättömyyspulveri** on Juha Wuolijoen ohjaama koko perheen elokuva, joka sai ensi-iltansa 22. joulukuuta 2021. Elokuva perustuu Aapelin lastenkirjaan *[[Koko kaupungin Vinski]]*.

Nelonen Media osti elokuvan levitysoikeudet elokuvateattereihin ja televisioon, ja aloitti sen myötä elokuvalevitysliiketoiminnan Suomessa.

## Rooleissa

## Tuotanto
Elokuvan ensimmäinen ennakkotraileri julkaistiin YouTubessa lokakuussa 2015. Juha Wuolijoki kertookin työskennelleensä elokuvahankkeen parissa yli viisi vuotta. Tavoitteena oli alusta saakka kansainvälinen levitys, eikä Wuolijoki halua puhua lastenelokuvasta vaan ”koko perheen elokuvasta”, joka hänestä näkyy jo näyttelemisen tavassa. Kuvaukset tehtiin valtaosin Liettuassa, mutta osin Porvoossa. Miljöönä ovat ajattomat puutalokorttelit, mutta vaatteet ja teknologia tarinassa viittaavat nykyhetkeen. Nykyajan tietotekniikka tekee Wuolijoen mukaan mahdolliseksi Hollywood-tason erikoistehosteet myös suomalaistuotannossa. Niistä *Vinskissä* vastaa tamperelainen jälkituotantoyhtiö Troll VFX, jonka asiakkaina on myös yhdysvaltalaisia elokuvien tekijöitä. Myös Lasse Enersenin ja Leri Leskisen musiikki on saanut vaikutteita Hollywoodin seikkailuelokuvista.

## Vastaanotto

Elokuva oli vuoden 2022 Jussi-gaalassa ehdolla Jussi-palkinnon saajaksi viidessä kategoriassa (paras elokuva, kuvaus, lavastussuunnittelu, pukusuunnittelu, maskeeraussuunnittelu), mutta jäi ilman palkintoja.

*Helsingin Sanomien* Miska Rantasen mielestä elokuvassa toimivat parhaiten aikatasoja sekoittavat lavastus- ja rekvisiittaratkaisut sekä näyttelijöiden välinen henkilökemia. Sen sijaan hänestä taustatarina ja sen käsittely on turhan vakava, ja elokuva olisi kaivannut enemmän leppoisaa huumoria. Mikko Leppilampi vetää Rantasen mielestä roolinsa pahasti yli, mutta muut näyttelijät suoriutuvat hyvin. *Episodin* Jouni Vikman ihmetteli tarinan vanhanaikaista naiskuvaa, vaikka muuten elokuvaa kehuikin. Visuaalisesti hankalia näkymättömyyskohtauksia on hänestä ehkä hieman liikaa.

## Lähteet
Tommi Haapsaari

**Tommi Haapsaari** (s. 25. kesäkuuta 1969 Tampere) on suomalainen uransa päättänyt jääkiekkoilija, pelipaikaltaan puolustaja. Hän edusti käytännössä koko uransa Tapparaa poikkeuksena uran viimeisellä kaudella 1994–1995 kahden ottelun visiitti I-divisioonan KOOVEE:n joukkueeseen.

Haapsaari pelasi SM-liigassa 172 ottelua kuuden kauden aikana ja teki niissä viisi maalia ja 15 tehopistettä. Jäähyllä hän istui 48 minuuttia. Vielä A-junioreissa Haapsaari tunnettiin hyvänä pisteiden tekijänä. Hänen pistesaaliinsa jälkimmäisellä A-juniorikaudella oli 30 pistettä. Edustusjoukkueessa rooli oli kuitenkin selkeästi puolustava puolustaja.

Haapsaari pelasi Suomen miesten maajoukkueessa kaksi harjoituspeliä kaudella 1993–1994. B-juniori-ikäisenä hän edusti Suomea alle 18-vuotiaiden EM-turnauksessa keväällä 1987.

Haapsaaren liigauran parhaaksi saavutukseksi jäi vuoden 1994 neljäs sija.

## Lähteet
Škoda ForCity

**Škoda ForCity** on Škoda Transportationin valmistama matalalattiaisten nivelraitiovaunujen tuoteperhe. Tuoteperheeseen kuuluu useita eri mallisarjoja, joita valmistetaan Škoda Transportationin eri tehtailla.

## Škoda ForCity Alfa (15 T)

Malliston vaunuja on käytössä Riian ja Prahan raitioteillä.

## Škoda ForCity Classic (26T/28T)
Malliston vaunuja on käytössä lukuisissa eurooppalaisissa kaupungeissa, muun muassa Miskolcin, Sofian ja Chemnitzin raitioteillä.

## Škoda ForCity Plus (29T/30T)
Malliston vaunuja on käytössä Bratislavan raitioteillä Slovakiassa.

## Škoda ForCity Smart Artic

*Artic* oli alun perin Transtechin raitiovaunumallisarja, mutta se liitettiin Škoda ForCity -tuoteperheeseen osaksi ForCity Smart -mallisarjaa Škodan ostettua Transtechin. Vaunut valmistetaan Škoda Transtechin tehtaalla Otanmäessä, ja niitä on tilattu muun muassa Helsingin ja Tampereen raitioliikenteeseen.

## Škoda ForCity Smart
ForCity Smarteja on tilattu Saksassa Rein–Neckarin alueelle sekä Tšekissä Plzeňiin ja Ostravaan.

### Rein–Neckar
Saksalainen Rhein-Neckar-Verkehr GmbH tilasi vuonna 2018 yhteensä 60 ForCity Smart -raitiovaunua Mannheimin, Heidelbergin ja Ludwigshafenin muodostamalle Rein–Neckarin alueelle. Vaunuista 12 tulee olemaan 60 metriä pitkiä. Vaunut valmistetaan Škoda Transtechin tehtaalla Otanmäessä ja Škodan tehtaalla Tšekissä. Toimitusten on tarkoitus alkaa vuonna 2021.

## Lähteet
Harmångersån

**Harmångersån** on Ruotsissa Gävleborgin läänissä virtaava 15 kilometriä pitkä joki, joka muodostaa Harmångersånin vesistössä sen 65 kilometriä pitkän pääuoman alajuoksun. Joen valuma-alueen pinta-ala on 1&nbsp;197 neliökilometriä ja se laskee Pohjanlahden Selkämereen Strömbrukissa Nordanstigin kunnassa. 

## Vesivoima
Hamrångeånin pääuomassa on 3 vesivoimalaitosta Bergby, Vifors ja Viksjö bruk, joiden yhteisteho on 1,8 megawattia ja niiden vuosituotanto on noin 14,3 gigawattituntia.

## Lähteet
### Huomautuksia

### Viitteet
Andrea Carpano

**Andrea Carpano** (s. 9. maaliskuuta 1976 Trento) on uransa päättänyt italialainen maalivahti. Hän pelasi kausilla 1993–1995 Kanadan OHL-junioriliigassa Soo Greyhoundsin joukkueessa ja palasi sen jälkeen Italiaan kasvattajaseuraansa, Serie A:n HC Fassan joukkueeseen. Fassassa Carpano pelasi vuoteen 2000 ja lähti sen jälkeen Saksan 2. Bundesliigaan Bad Nauheimin joukkueeseen. Saksasta Carpano siirtyi vain seitsemän pelatun ottelun jälkeen loppukaudeksi Suomeen, Mestis-joukkue KJT:n joukkueeseen.
Kauden jälkeen Carpano palasi Fassaan, jossa pelasi viisi kautta ennen siirtymistä Pontebban joukkueeseen. Pontebbassa Carpano pelasi kaudelle 2009-2010 asti. Kauden päätteeksi hän pelasi yhden ottelun Val Pusterian joukkueessa ja teki seuraavalle kaudelle jälleen sopimuksen Fassaan. Hän kuitenkin päätti uransa pelaamatta ensimmäistäkään ottelua kaudella 2010–2011.

## Maajoukkue
Carpano pelasi ensimmäiset ottelunsa Italian maajoukkueessa alle 18-vuotiaiden EM-turnauksessa 1993. Seuraavana keväänä hän pelasi Italian paidassa alle 18-vuotiaiden EM-kisojen B-ryhmässä sekä myös alle 20-vuotiaiden MM-kisojen B-ryhmässä.
Aikuisten maajoukkueessa Carpano debytoi kaudella 1996-1997 pelaten kuudessa harjoitusottelussa. Seuraavana keväänä hänet valittiin Italian MM-joukkueeseen kolmanneksi maalivahdiksi, mutta hän ei päässyt pelaamaan turnauksessa Mike Rosatin ollessa ykkösmaalivahti ja Mario Brunettan pelatessa yhden ottelun. Carpano oli maajoukkueen vakiokasvo vuosien 1999–2002 MM-kisoissa. Viimeiset MM-kisansa Carpano pelasi keväällä 2007. Tämän jälkeen hän pelasi vielä yhden harjoitusmaaottelun kaudella 2008-2009.

## Lähteet
Delångersån

**Delångersån** on Ruotsissa Gävleborgin läänissä virtaava 16 kilometriä pitkä joki, joka kuuluu Delångersånin vesistössä sen 155 kilometriä pitkän pääuoman alajuoksulle. Joen valuma-alueen pinta-ala on 2&nbsp;008 neliökilometriä ja se laskee Pohjanlahden selkämereen Hudiksvallin kunnassa sen keskustaajamassa. 

## Vesivoima
Delångersånin pääuomassa on 3 vesivoimalaitosta Lundströmmen, Forsså ja Strömbacka, joiden yhteisteho on 1,5 megawattia ja niiden vuosituotanto on noin 7,2 gigawattituntia.

## Lähteet
### Huomautuksia

### Viitteet
Frankensteinin muistikirja

**Frankensteinin muistikirja** on Juha K. Tapion vuonna 1996 julkaistu romaani. Se palkittiin Helsingin Sanomain kirjallisuuspalkinnolla vuonna 1996 parhaana kotimaisena esikoisromaanina.

## Juoni
Romaani alkaa 1920-luvun Pariisista, missä kaksi amerikkalaiskirjailijaa, Gertrud Stein ja Ernst Hemingway (virheelliseet kirjoitusasut ovat tarkoituksellisia), löytävät oudon käsikirjoituksen, joka osoittautuu Victor Frankensteinin luoman hirviön kirjoittamaksi päiväkirjaksi. Kirjoittaja asuu Pariisissa ja käyttää itsestään nimeä Frank Stein. Kirjailijat lähtevät tapaamaan olentoa, joka ei lopultakaan ole niin hirviömäinen kuin voisi luulla. Frank Stein, "hirviö ja herrasmies", kertoo heille elämästään sen jälkeen kun oli riitaantunut luojansa kanssa ja lähtenyt tämän linnasta, vaelluksestaan halki 1800-luvun kuohuvan Euroopan ja tapaamisistaan sellaisten kuuluisuuksien kuin Pablo Picasson ja Friedrich Nietzschen kanssa. 

## Tyyli ja rakenne
Romaani on tyyliltään postmoderni metafiktio. Sen voi myös nähdä kunnianosoituksena Mary Shelleylle ja tämän romaanille *[[Frankenstein|Frankenstein – uusi Prometheus]]*, jonka vaikutus nykyajan populaarikulttuuriin ja sitä kautta myös ajatteluun on ollut suuri.

Romaanin rakenne heijastaa Shelleyn romaania sisäkkäisine kertomuksineen. Romaanin pääteemoja ovat faktan ja fiktion monitahoinen suhde sekä kysymys ihmisen identiteetistä ja sen rakentumisesta. Se myös kyseenalaistaa tavanomaisia käsityksiä aitoudesta ja alkuperäisyydestä perimmäisinä arvoina niin taiteessa kuin myös yksilön elämässä. Kuten Frankensteinin hirviö pantiin kasaan kuolleista ruumiinosista, niin myös taideteos koostuu alun perin toisilleen vieraista elementeistä, jotka yhdessä luovat uuden ja elävän kokonaisuuden.

## Lähteet

## Kirjallisuutta
*Paddon, Seija: Arvostelu romaanista Frankensteinin muistikirja, World Literature Today, Autumn 1997.
*Paddon, Seija: Juha K. Tapio's Frankenstein's Notebook and Mary Wollstonecraft Shelley's Frankenstein or, The Modern Prometheus: Whose Monster is he, anyway? Scandinavian-Canadian Studies, Volume 10, 1997, s. 23–33.
* The monster reveal’d. Extracts from the novel Frankensteinin muistikirja. Translated by Anselm Hollo. Books from Finland 1/1997.
Vesa Ovaskainen

**Vesa "Lokku" Ovaskainen** on suomalainen kitaristi, laulaja, lauluntekijä, sekä sanoittaja artistinimellä LokNES, jonka debyytti-single "On Ilta Aamu Jo" julkaistaan Tammikuussa 2021, sekä musiikkivideo myöhemmin keväällä. Lisäksi hänet tunnetaan Lokku yhtyeen perustajana. Ovaskainen on säveltänyt kaikki Lokku yhtyeensä kappaleista kuten "Menneet taakse jää", "Vierellä taas" ja "Yöhön kadotaan".

## Ura

### Uran alku

Ovaskainen aloitti kitaransoiton 15-vuotiaana Vantaan Martinlaaksossa. Ensimmäinen yhtye sekä harjoitustila löytyi Myyrmäen nuorisotilasta nimeltään Arkki, jossa saivat alkunsa mm. Sir Elwoodin hiljaiset värit sekä Balls -yhtyeet. Armeija katkaisi musiikkitoiminnan 15 vuodeksi.

Vuonna 2008 löytyi kipinä palata takaisin musiikin pariin säveltämään ja sanoittamaan omia kotimaisia pop/rock kappaleita sekä perustaa Lokku yhtye. Uudeksi harjoitustilaksi löytyi VELMU:n Koisotalo, joka on ollut usean legendaarisen yhtyeen harjoitustila mm. Pelle Miljoona sekä kyseisen talon tontilla talkootöinä järjestettävä ilmainen Koiso Rock. Vuonna 2017 Ovaskainen aloitti Complete Vocal Technique lauluopinnot.

### Yhtyeissä

Ovaskainen soittaa kitaraa Lokku-yhtyeessä.

## Julkaisut
* 

Julkaistut singlet: 

## Lista sekä muut sijoitukset

## Lähteet

## Aiheesta muualla
* LokNES YouTube -kanava
* LokNES Facebook.
* LokNES Instagram.
Raimo Vedenoja

**Raimo Vilho Sanfrid Vedenoja** (18. tammikuuta 1941 Helsinki – 31. tammikuuta 2024 Helsinki) oli suomalainen kuulantyöntäjä. Vedenoja edusti urallaan Helsingin NMKY:n Urheilijoita.

Vedenoja saavutti Kalevan kisoissa SM-hopeaa vuonna 1966 ja SM-pronssia vuonna 1962. Sisäratojen Suomen-mestaruuskilpailuissa Vedenoja sai kultaa vuonna 1962, hopeaa vuonna 1963 ja pronssia vuonna 1967. Aikuisten maaotteluissa hän edusti Suomea vuosina 1960, 1965 ja 1966.

Vedenoja ennätys oli vuonna 1963 Karkkilassa työnnetty 17,61. Hallissa hän työnsi parhaimmillaan 17,06 vuonna 1963 Otaniemessä.

Nuorten sarjoissa Vedenoja pärjäsi hyvin myös korkeushypyssä ja kymmenottelussa.

Vedenoja on haudattu Malmin hautausmaalle Helsinkiin.

## Lähteet
Jenna Kunnas

**Jenna Kunnas** (s. 1983 Espoo) on suomalainen kuvittaja. Hän on valmistunut graafiseksi suunnittelijaksi Aalto-yliopiston taiteiden ja suunnittelun korkeakoulusta vuonna 2015. Kunnas on tehnyt muun muassa kirjakuvituksia ja työskennellyt suunnittelijana Finlaysonilla.

Kunnas on kuvittanut muun muassa sisarensa Noora Kunnaksen Kaheli sakki -lastenkirjasarjan sekä Jaakko Yli-Juonikkaan suomentaman T. S. Eliotin runoteoksen. Hänen vanhempansa ovat Mauri Kunnas ja Tarja Kunnas.

## Kuvituksia
*
*
*
*
*
*

## Lähteet

## Aiheesta muualla
*Jenna Kunnaksen kotisivut
Tansanian puolustusvoimat

**Tansanian puolustusvoimat** vastaa Tansanian puolustamisesta. Puolustusvoimiin kuuluu maa-, ilma- ja merivoimat, ja puolustusvoimien ylipäällikkö on Tansanian presidentti. Puolustusvoimat on osallistunut myös rauhanturvaamisoperaatioihin Afrikassa.

## Lähteet

## Aiheesta muualla
Esko Ala-Äijälä

**Esko Johannes Ala-Äijälä** (s. 28. huhtikuuta 1941 Kurikka) on suomalainen uransa päättänyt korkeushyppääjä. Ala-Äijälä edusti urallaan Kurikan Ryhtiä.

Ala-Äijälä saavutti Kalevan kisoissa SM-hopeaa vuosina 1963 ja 1964.  Aikuisten maaotteluissa hän edusti Suomea vuonna 1963.

Ala-Äijälän ennätys on vuonna 1963 Kurikassa hypätty 202.

## Lähteet
South African Airwaysin lento 295

**South African Airwaysin lento 295** oli South African Airwaysin reittilento Taiwanin Taipeista Mauritiuksen kautta Etelä-Afrikan Johannesburgiin. Lennolla 28. marraskuuta 1987 käytetyn combi-tyyppisen Boeing 747-244BM:n pääkannen rahtitilassa syttyi tulipalo koneen lentäessä Intian valtameren yllä Taipeista kohti Mauritiusta. Palon seurauksena kone hajosi lopulta osiin ja syöksyi mereen 248 kilometriä Mauritiukselta koilliseen. Lennolla oli 140 matkustajaa ja 19 miehistön jäsentä, jotka kaikki kuolivat onnettomuudessa.

Kappaleita koneen hylystä löytyi merestä kellumasta muutaman päivän sisään onnettomuudesta. Itse hylky löytyi merenpohjasta 28. tammikuuta 1988, ja ohjaamon ääninauhuri saatiin nostettua 6. tammikuuta 1989. Tuomari Cecil Margon johtama tutkintakomissio sai raporttinsa valmiiksi vuonna 1990, mutta ei saanut tutkinnassaan selvitettyä palon syttymissyytä. Apartheid-järjestelmän purkamisen aikoihin onnettomuuden syistä alkoi nousta esiin salaliittoteorioita, joiden mukaan palon olisivat sytyttäneet lennolla rahtina kuljetetut aseet tai asemateriaalit. Onnettomuudesta avattiin apartheidin jälkeen uusi tutkinta, joka sekään ei saanut syttymissyytä selvitettyä.

## Lähteet
*  

### Viitteet
Ethiopian Airlinesin lento 604

**Ethiopian Airlinesin lento 604** oli Ethiopian Airlinesin reittilento Etiopian Addis Abebasta Bahir Darin kautta Eritrean Asmaraan. Lennolla 15. syyskuuta 1988 käytetty Boeing 737-260 törmäsi lintuihin pian noustuaan Bahir Darista, ja koneen molemmat moottorit sammuivat. Miehistö yritti pakkolaskua Bahir Darin lentoasemalle, mutta kone hajosi osiin ja syttyi tuleen. Onnettomuuslennolla oli 98 matkustajaa ja kuusi miehistön jäsentä. Onnettomuudessa kuoli 35 matkustajaa. Lisäksi koneessa olleista 21 loukkaantui, heistä 12 vakavasti.

## Lentokone
Onnettomuuslennolla käytetty lentokone oli Boeingin valmistama 737-260. Se lensi ensilentonsa 2. lokakuuta 1987 ja toimitettiin 29. joulukuuta uutena Ethiopian Airlinesille, jonka käytössä se siitä lähtien oli ollut.

## Tapahtumat
Lennon ensimmäinen osuus Addis Abebasta Bahir Dariin sujui ongelmitta. Välilaskun jälkeen koneen moottorit käynnistettiin kello 12.50 paikallista aikaa, minkä jälkeen kone rullasi kiitotielle. Lähtökiito sujui normaalisti, kunnes hieman ennen rotaationopeutta miehistö huomasi afrikantäpläkyyhkyparven lähtevän lentoon kiitotien vasemmalla puolella. Kapteeni otti ohjat perämieheltä ja yritti nostaa koneen nopeasti ilmaan. Hänen yrityksistään huolimatta kone törmäsi kyyhkysiin lähes heti rotaation jälkeen.

Koneen noustua ilmaan miehistö nosti laskutelineet. Noin 30–60 metrin korkeudella maanpinnasta molemmissa moottoreissa alkoi tapahtua takaisinlyöntiä, ja moottorit menettivät tehoaan. Kapteeni laittoi moottorit täydelle teholle, ja kone alkoikin nousta hieman ylemmäs. Törmäystä seuranneen 32 sekunnin aikana kone nousi noin 90 metrin korkeuteen ja sen nopeus kiihtyi hieman. Koska moottorien toiminta vaikutti lupaavalta, kapteeni päätti yrittää paluuta lähtökiitotielle.

Saatuaan korkeutta nostettua kapteeni vähensi moottoritehoja, jotta moottorit kestäisivät pidempään. Tehojen vähentämisen myötä myös takaisinlyöntien määrä väheni. Miehistö teki 90 asteen käännöksen oikealle, jonka aikana korkeus pysyi samana ja nopeus kasvoi jälleen hieman. Miehistö käänsi konetta jälleen oikealle ja liittyi laskukierroksen myötätuuliosalle. Käännöksen ja myötätuuliosan aikana kone nousi 330 metriä ylöspäin ja sen nopeus kiihtyi edelleen.

Myötätuuliosan aikana molemmat moottorit lakkasivat yllättäen toimimasta noin viiden sekunnin sisään toisistaan. Perämies huomasi aukean alueen koneesta etuoikealle, ja kapteeni teki sille pakkolaskun laskutelineet sisäänvedettyinä kello 13.05. Kone hajosi osiin ja syttyi tuleen. Lennolla olleista 104 ihmisestä 35 kuoli onnettomuudessa. 21 ihmistä loukkaantui, heistä 12 vakavasti.

Joidenkin lähteiden mukaan onnettomuudessa kuoli 35:n sijaan 31 ihmistä. Ero selittyy mahdollisesti sillä, että onnettomuutta seuranneiden ensimmäisten tietojen mukaan neljä ihmistä oli vielä kateissa.

## Onnettomuuden syy
Onnettomuustutkinnassa todettiin osuman kyyhkysparveen aiheuttaneen koneen molemmissa moottoreissa sellaisia sisäisiä tuhoja, ettei konetta saatu enää lennettyä turvallisesti takaisin kiitotielle, vaan molemmat moottorit lakkasivat toimimasta. Kumpaankin moottoriin arveltiin päätyneen 10–16 lintua.

## Lähteet
Tansanian kielet

**[[Tansania]]** on monikansallinen ja -kielinen maa; Ethnologuen mukaan maassa on 125 elävää kieltä. Maan viralliset kielet ovat englanti ja swahili.

## Englanti
Englannin asema Tansaniassa on perua siirtomaa-ajalta: Tansaniasta tuli Ison-Britannian siirtomaa ensimmäisen maailmansodan jälkeen.

## Swahili
Swahili on bantukieli, jota puhutaan enimmäkseen maan rannikolla, mutta kieli on sittemmin levittäytynyt sisämaahan. Swahili on ensisijainen lingua franca Tansanian eri etnisten ryhmien välillä. Hallituksen tavoite on hävittää eri heimojen väliset erimielisyydet kannustamalla ihmisiä käyttämään swahilia.

Vuonna 2015 presidentti Jakaya Kikweten hallitus ilmoitti tekevänsä maan opetusjärjestelmästä kauttaaltaan swahilinkielisen. Kyseessä oli ensimmäinen Saharan eteläpuoleisen Afrikan maa, joka valitsee koulujen opetuskielekseen pelkästään afrikkalaisen kielen..

## Muut kielet
Tansanialaista viittomakieltä käyttää arviolta 280 000 henkilöä. Maan kuurojen yhteisöt ja sitä kautta viittomakielten muodot ovat hajanaisia. Ensimmäisen kerran yhteistä viittomakielen standardia ehdotettiin 1984, mutta sitä ei ole koskaan otettu virallisesti käyttöön..

Saksaa puhutaan jonkin verran, koska maa oli Saksan keisarikunnan siirtomaa osana Saksan Itä-Afrikkaa. Dar es Salaamissa toimii nykyään Goethe-instituutti.

## Sansibarin kielet
Sansibarilla, joka on autonominen Tansaniaan kuuluva alue, puhutaan myös swahilia ja englantia. Swahilista käytetään saarilla toisinaan nimeä *kiunguja*. 

Arabiaa puhutaan myös yleisesti. Syitä tähän ovat mm. se, että suurin osa Sansibarin asukkaista on muslimeita ja että Omanin sulttaani Said ibn Sultan siirsi sulttaanikunnan pääkaupungin Masqatista, Arabian niemimaalta, Sansibarille vuonna 1824. Vaikka arabialla on ollut vahva asema Sansibarilla, swahili on alkanut syrjäyttää sitä nykyaikana.

## Lähteet
Noora Kunnas

**Noora Kunnas** (s. 15. lokakuuta 1987 Espoo) on suomalainen lastenkirjailija. Hän on kirjoittanut kolmiosaisen *Kaheli sakki* -sarjan sekä *Salmanterin Terttu* -sarjaa, jonka kirjoista on tehty myös käännössopimukset Saksaan, Tanskaan ja Unkariin. Ennen kirjailijanuraansa Kunnas valmistui Turun taideakatemian elokuvalinjalta ja työskenteli muun muassa televisiotuotannoissa. 

Noora Kunnaksen vanhemmat ovat Mauri Kunnas ja Tarja Kunnas ja hänen sisarensa on kuvittaja Jenna Kunnas.

## Teokset
;Kaheli sakki -sarja
*
*
*

;Salamanterin Terttu -sarja
*
*
*
*
*

;Kuvakirjat
*

## Lähteet
Margarita Ševtšenko

**Margarita Ševtšenko** (s. 29. elokuuta 1967 Syktyvkar) on venäläinen pianisti.

Ševtšenko opiskeli Moskovan konservatoriossa Vera Gornostajevan ja Lev Vlasenkon johdolla. Vuonna 1990 hän saavutti Corrado Rolleron kanssa jaetun neljännen sijan 12. kansainvälisessä Frédéric Chopin -pianokilpailussa Varsovassa. Ševtšenko on esiintynyt Venäjällä, eri puolilla Eurooppaa, Israelissa, Kanadassa, Yhdysvalloissa, Brasiliassa ja Etelä-Afrikassa. Kapellimestareita, joiden johdolla hän on soittanut, ovat olleet muiden muassa Vladimir Spivakov, Simon Rattle ja JoAnn Falletta. Hänen levyttämiensä teosten joukossa on ollut Franz Schubertin, Frédéric Chopinin, Ludwig van Beethovenin, Domenico Scarlattin ja muiden ohjelmistoa.

Ševtšenko on opettanut Clevelandin musiikki-instituutissa, Miami International Piano Festival Academyssa ja Michiganin osavaltionyliopistossa.

## Lähteet
Hans Petter Winge

**Hans Petter Winge** (23. maaliskuuta 1770 Kokkola – 2. maaliskuuta 1836 Kokkola) oli suomalainen pormestari ja valtiopäivämies.

Wingen vanhemmat olivat kauppias, raatimies Johan Winge ja Elisabet Höjer ja puoliso vuodesta 1819 Katarina Charlotta Häggström. Winge tuli ylioppilaaksi 1790 ja  valmistui filosofian maisteriksi 1795. Turun hovioikeuden auskultantti Winge oli 1800 ja Pohjalaisen Osakunnan kuraattori 1796–1805. Hänestä tuli Turun akatemian talousopin dosentti 1797 ja hänet valittiin Kokkolan pedagogion rehtoriksi 1799, mutta hän ei astunut virkaan, koskenperkausjohtokunnan sihteeri 1800 ja samana vuonna Turun hovioikeuden ylimääräinen notaari. Winge toimi myös Turun akatemian konsistorin amanuenssina 1800-luvun alussa, ennen kuin hänestä tuli Kokkolan pormestari 1806. Winge sai laamannin arvonimen 1809 ja toimi Karjalan laamannikunnan vt. laamannina 1810. Hän oli porvarissäädyssä valtiopäiväedustaja  Porvoon valtiopäivillä 1809.
 	
## Lähteet
Testeboån

**Testeboån** on Ruotsissa Gävleborgin läänissä virtaava 70 kilometriä pitkä joki, joka kuuluu Testeboånin vesistössä sen 110 kilometriä pitkään pääuomaan. Joen valuma-alueen pinta-ala on 1&nbsp;112 neliökilometriä ja se laskee Pohjanlahden Selkämereen Gävlen keskustassa.

## Vesivoimaa
Testeboånin pääuomassa on 6 vesivoimalaitosta: Strömsbro, Oslättfors, Strömsborg, Bosågen, Åmotsbruk ja Masugnsdammen. Voimaloiden yhteisteho on 2,1 megawattia ja niiden vuosituotanto on noin 10,3 gigawattituntia.

## Lähteet
### Huomautuksia

### Viitteet
Gavleån

**Gavleån**, tai myös **Gävleån** , on Ruotsissa Gävleborgin läänissä virtaava 129 kilometriä pitkä joki, joka kuuluu Gavleånin vesistössä sen pääuomaan. Joen valuma-alueen pinta-ala on 2&nbsp;460 neliökilometriä ja se laskee Pohjanlahden Selkämereen Gävlen keskustassa.

## Vesivoimaa
Gavleånin pääuomassa on 8 vesivoimalaitosta: Strömsborg, Strömdalen, Tolvfors, Prästforsen, Åbyfors, Mackmyra, Hälleströmmen ja Forsbacka. Voimaloiden yhteisteho on 15,7 megawattia ja niiden vuosituotanto on noin 62,8 gigawattituntia.

## Lähteet
### Huomautuksia

### Viitteet
Tämnarån

**Tämnarån** on Ruotsissa Uppsala läänissä virtaava 60 kilometriä pitkä joki, joka kuuluu Tämnarånin vesistössä sen pääuomaan. Joen valuma-alueen pinta-ala on 1&nbsp;258 neliökilometriä ja se laskee Pohjanlahden Selkämereen Karlholmissa Tierpin kunnassa.

## Vesivoimaa
Tämnarånissa on 4 vesivoimalaitosta: Västland, Strömsberg, Husbykvarn ja Ullfors. Voimaloiden yhteisteho on 0,7 megawattia ja niiden vuosituotanto on noin 3,0 gigawattituntia.

## Lähteet
Nyköpingsån

**Nyköpingsån** on Ruotsissa Södermanlandin läänissä virtaava 157 kilometriä pitkä joki, joka kuuluu Nyköpingsånin vesistössä sen pääuomaan. Joen valuma-alueen pinta-ala on 3&nbsp;632 neliökilometriä ja se laskee Itämeren pääaltaaseen Nyköpingin keskustassa.

## Vesivoimaa
Nyköpingsånin pääuomassa on 12 vesivoimalaitosta: Storhusfallet, Fors, Harg, Genne, Spånga, Billsbro, Högsjö, Brevens Bruk, Smedjefallet, Masugnsfallet, Boda kvarn ja Forsa. Voimaloiden yhteisteho on 4,8 megawattia ja niiden vuosituotanto on noin 20,3 gigawattituntia.

## Lähteet
### Huomautuksia

### Viitteet
Aleksandra Žvirblytė

**Aleksandra Žvirblytė** (s. 31. heinäkuuta 1966) on liettualainen pianisti.

Žvirblytė piti 14-vuotiaana ensimmäisen täysimittaisen sooloresitaalinsa. Hän opiskeli Liettuan musiikki- ja teatteriakatemiassa ja Moskovan konservatoriossa. Hänen opettajiaan olivat Mihail Pletnev, Lev Vlasenko, Nikolai Suk ja Olga Šteinbergaitė. Žvirblytė saavutti kilpailumenestystä eri maissa. Hän on esiintynyt Liettuassa, Tanskassa, Ruotsissa, Ranskassa, Suomessa, Espanjassa, Puolassa, Saksassa, Ukrainassa, Sveitsissä, Yhdysvalloissa, Venäjällä, Ukrainassa, Latviassa, Virossa, Valko-Venäjällä, Bulgariassa ja Kazakstanissa. Kapellimestareita, joiden johdolla Žvirblytė on soittanut, ovat olleet Saulius Sondeckis, Gintaras Rinkevičius, Juozas Domarkas, Robertas Šervenikas, Mindaugas Piečaitis, Alvydas Šulčys, Pavel Berman ja Oliver Weder. Žvirblytėn muiden musiikillisten yhteistyökumppaneiden joukossa ovat olleet Inesa Linaburgytė, Algirdas Budrys, Dalia Stulgytė-Richter, Algirdas Verbauskas, Pavelas Giunteris, Veronika Vitaitė ja Oleg Molokojedov. Žvirblytė on kantaesittänyt monia liettualaisteoksia.

Žvirblytė on opettanut Liettuan musiikki- ja teatteriakatemiassa sekä Kansallisessa M. K. Čiurlionis -taidekoulussa ja pitänyt mestarikursseja eri maissa. Hän on istunut tuomariston jäsenenä kansainvälisissä kilpailuissa, kuten Pohjoismaisessa pianokilpailussa Ruotsissa. Žvirblytė perusti Palangassa ja Vilnassa järjestettävän kansainvälisen M. K. Čiurlionis -musiikkifestivaalin.

## Lähteet
Corrado Rollero

**Corrado Rollero** (5. marraskuuta 1969 Sestri Levante – 2. maaliskuuta 2000) oli italialainen pianisti.

Rollero suoritti pianonsoiton opintoja Genovassa ja Pariisissa ennen kuin saattoi ne päätökseen Michele Campanellan johdolla Sienan Accademia Musicale Chigianassa. Hän osallistui András Schiffin, Paul Badura-Skodan ja Bruno Caninon pitämille mestarikursseille. Vuonna 1990 Rollero pääsi Margarita Ševtšenkon kanssa jaetulle neljännelle sijalle 12. kansainvälisessä Frédéric Chopin -pianokilpailussa Varsovassa.

Rollero esiintyi esimerkiksi Sienassa, Roomassa, Pariisissa, Brysselissä, Genovassa ja Varsovassa. Hän äänitti Italian radiolle.

## Lähteet
Emån

**Emån** on Ruotsissa Kalmarin läänissä virtaava 229 kilometriä pitkä joki, joka kuuluu Emånin vesistössä sen pääuomaan. Joen valuma-alueen pinta-ala on 4&nbsp;472 neliökilometriä ja se laskee Itämeren pääaltaaseen Kalmarinsalmessa lähellä Påskallavikiä Oskarshamnin kunnassa.

## Vesivoimaa
Emånin pääuomassa on 18 vesivoimalaitosta: Karlshammar, Jungnerholmarna, Finsjö Nedre, Finsjö Övre, Högsby, Blankaström, Järnforsen, Kvillsfors, Turefors, Ädelfors, Bruksgården, Aspö, Holsby Kvarn, Sjunnen, Flugeby, Nyafors (Hargdammen), Rosenfors Bruk ja Högebro. Voimaloiden yhteisteho on 16,5 megawattia ja niiden vuosituotanto on noin 74,2 gigawattituntia.

## Lähteet
Alsterån

**Alsterån** on Ruotsissa Kalmarin läänissä virtaava 125 kilometriä pitkä joki, joka kuuluu Alsterånin vesistössä sen pääuomaan. Joen valuma-alueen pinta-ala on 1&nbsp;525 neliökilometriä ja se laskee Itämeren pääaltaaseen Kalmarinsalmessa Ålemin lähellä Mönsteråsin kunnassa.

## Vesivoimaa
Joessa on yksi vesivoimalaitos Hornsö, joka tuottaa sähköä 2,5 megawattin teholla noin 8,3 gigawattituntia vuodessa.

## Lähteet
### Huomautuksia

### Viitteet